આજે 24 કલાક વીજળી મળી રહે છે પણ આજથી 30થી 35 વર્ષ પહેલાં દિવસમાં ઘણી વખત વીજળી વેરણ થતી. તે વખતે બોર્ડની બેઠકો પણ બંધ રાખવામાં આવતી હતી. નિયમ મુજબ બોર્ડ કોઇ અગમ્ય કારણોસર તથા મોટા નેતાના અવસાન વખતે જ બંધ રાખવામાં આવતું હતું. જોકે, ભૂતકાળમાં વીજળીના કારણે પણ બોર્ડની બેઠક બંધ રહેતી હતી. આ નોંધો મ્યુનિસિપાલિટીના દસ્તાવેજોમાં મળે છે. પાંચમી સપ્ટેમ્બર, 1979ના રોજ મળેલી સામાન્ય સભામાં વીજળીનો પ્રવાહ નહીં હોવાને કારણે કોઇ પણ જાતનું કામકાજ કર્યા સિવાય મીટિંગ 7 સપ્ટેમ્બર, 1979ના રોજ પર મુલતવી રાખવામાં આવી હતી. તે સમયે કૃષ્ણવદન જોશી મેયર હતા અને તેમણે ‘આ કારણોસર બોર્ડ બંધ રાખવામાં આવ્યું છે’ તેની નોંધ મીનિટ્સમાં કરાવી હતી.